《挽许璘》
元代·李延兴

碧海珠沉失夜明，青云器业竟无成。空歌周颂有高廪，不见宣尼畏后生。

古墓云低飘陇树，白杨风急捲铭旌。伤心忍过西城路，易水东流送哭声。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。